ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

НАЦРТУ ЗАКОНА О РАДНОМ АНГАЖОВАЊУ ЗБОГ ПОВЕЋАНОГ ОБИМА ПОСЛА У ОДРЕЂЕНИМ ДЕЛАТНОСТИМА

Министарство за рад, запошљавање, борачка и социјална питања позива заинтересоване грађане, као и и стручну јавност да се упознају са текстом Нацрта закона о радном ангажовању због повећаног обима посла у одређеним делатностима и да дају своје коментаре, сугестије и предлоге.

Јавна расправа о Нацрту закона одржаће се у периоду од 3. до 22. септембра 2021. године у следећим градовима:

* Ниш, 8. септембар 2021. године, у периоду од 13,00 до 15,00 часова;
* Нови Сад, 14. септембар 2021. године, у периоду од 12,00 до 14,00 часова и
* Београд, 20. септембар 2021. године, у периоду од 10,00 до 12,00 часова.

Јавна расправа у Нишу ће се одржати у просторијама Регионалне привредне коморе Нишавског, Пиротског и Топличког управног округа – ул. Добричка 2.

Тачне адресе одржавања Јавних расправа у Новом Саду и Београду биће објављене накнадно, на вебсајту Министарства за рад, запошљавање, борачка и социјална питања.

Лица заинтересована за учешће на Јавним расправама потребно је да благовремено доставе своју пријаву са назнаком града где ће присуствовати презентацији и стручној расправи о Нацрту закона.

Предлози, сугестије, иницијативе и коментари, достављају се Министарству за рад, запошљавање, борачка и социјална питања на e-mail адресу: javna.rasprava@minrzs.gov.rs и/или писаним путем на адресу: Министарство за рад, запошљавање, борачка и социјална питања, ул. Немањина 22-26, 11000 Београд.